ഭീകരര്ക്ക് ശക്തമായ തിരിച്ചടി നല്കി ഇന്ത്യന് സൈന്യം: 30 മണിക്കൂറില് ലഷ്കര് കമാന്ഡര് അടക്കം അഞ്ച് ഭീകരരെ വധിച്ചു ശ്രീനഗര്: ജമ്മുകശ്മീരില് ഭീകരര്ക്ക് ശക്തമായ തിരിച്ചടി നല്കി ഇന്ത്യന് സൈന്യം. കഴിഞ്ഞ 30 മണിക്കൂറിലുള്ള ഏറ്റുമുട്ടലില് ലഷ്കര് കമാന്ഡര് അടക്കം അഞ്ച് ഭീകരരെ സൈന്യം വധിച്ചു. 178 ബറ്റാലിയന് സിആര്പിഎഫും രാഷ്ട്രീയ റൈഫിള്സും ജമ്മു പോലീസും സംയുക്തമായാണ് ഏറ്റുമുട്ടല് നടത്തിയത്. ഫെരിപ്പോറയിലും ഷോപ്പിയാനിലും നടന്ന ഏറ്റുമുട്ടലിലാണ് ഭീകരരെ സൈന്യം വധിച്ചത്. ഇന്നലെ പൂഞ്ചിലെ വനമേഖലയില് സൈന്യവും തീവ്രവാദികളും തമ്മിലുണ്ടായ ഏറ്റുമുട്ടലില് മലയാളി സൈനികന് എച്ച് വൈശാഖ് അടക്കം അഞ്ച് പേര് വീരമൃത്യുവരിച്ചിരുന്നു. ഇതോടെ തെരച്ചില് വ്യാപകമാക്കിയ സൈന്യം കഴിഞ്ഞ മുപ്പത് മണിക്കൂറില് അഞ്ച് ഏറ്റുമുട്ടലുകള് നടത്തിയാണ് ലഷ്ക്കര് കമാന്ഡര് അടക്കം അഞ്ച് ഭീകരരെ വധിച്ചത്. ഇവിടങ്ങളില് ഇപ്പോഴും ഏറ്റുമുട്ടല് തുടരുന്നതായാണ് വിവരം. അതിനിടെ ഡല്ഹിയില് വന് സ്ഫോടനത്തിന് പദ്ധതിയിട്ടെത്തിയ പാക് ഭീകരനും ഇന്ന് പിടിയിലായി. കൂടാതെ വിവിധ കേസുകളുമായി ബന്ധപ്പെട്ട് കേരളത്തില് ഉള്പ്പെടെ അന്പത് ഇടങ്ങളില് എന്ഐഎ റെയ്ഡ് നടക്കുകയാണ്. ഷോപ്പിയാനില് നടന്ന ഏറ്റുമുട്ടലില് മൂന്നും ഫെരിപ്പോറയില് രണ്ടും ഭീകരരെയാണ് വധിച്ചത്. ഷോപ്പിയാനില് നടന്ന ഏറ്റുമുട്ടലിലാണ് ലഷ്കര് കമാന്ഡര് മുക്താര് ഷാ കൊല്ലപ്പെടുന്നത്.